Ciechanów
<s>Ciechanów (njemački Zichenau) je grad od 43,883 stanovnika u centru Poljske u Mazovjeckom vojvodstvu.</s>

<s>Geografske karakteristike</s>

<s>Ciechanów se prostire duž rijeke Łydynie, udaljen stotinjak km sjeveroistočno od Varšave.</s>

<s>Historija</s>

<s>Ciechanów je prvi put dokumentiran 1065., a od 13. vijeka je mjesto sa zamkom pa je status grada dobio prije 1400. (vjerojatno - 1350.?).</s>

<s>U periodu 1349–1526. bio je prijestolnica vlastitog vojvodstva, koje je od sredine 14. vijeka do 1795. ponovno postalo dio Kraljevine Poljske, a od 1526.</s><s>Poljsko-Litvanske Unije.</s><s>Grad je prosperirao tokom 16. vijeka kao trgovište u njemu je 1559. donešen zakon o medu, ali je od 17. vijeka stao nazadovati.</s>

<s>Od 1795. je dio Kraljevine Pruske, a od 1807.</s><s>Varšavskog vojvodstva, a od 1815. je dio proruske Kongresne Poljske.</s><s>Tad je od 1867. postao lokalni administrativni centar, a nakon Drugog svjetskog rata od 1975. do 98. sjedište obnovljenog vojvodstva.</s>

<s>Za Prvog svjetskog rata između novembra 1914. i jula 1915. kod Ciechanówa su se vodile teške borbe između jedinica njemačke i ruske vojske, a i nakon rata u augustu 1920. za Poljsko-sovjetskog rata.</s><s>Za Njemačke okupacije Poljske okolica grada bilo je područje djelovanja partizana.</s>

<s>Privreda</s>

<s>Današnji Ciechanów je grad razvijene mašinske industrije (rudarske i alatne mašine, automobilski dijelovi), elektro i prehrambene industrije (šećerana, mljekara pivovara, mlin).</s>

<s>Znamenitosti, kultura i obrazovanje</s>

<s>Najveće znamenitosti grada su kasnogotička crkva (15.- 16. vijek), ostatci zamka mazovskih vojvoda iz 1429. (dograđivan tokom 15.-17. vijeka) i gradska vijećnica iz prve polovice 19. vijeka.</s><s>Ciechanów je u Poljskoj poznat po festivalu mazovskog folklora - Kupalnock.</s>

<s>Pored osnovnih i srednjih u Ciechanówu djeluje i filijala fakulteta iz Pułtuska.</s>

<s>Pobratimski gradovi</s>

<s>Ciechanów ima ugovore o prijateljstvu sa sljedećim gradovima:
{| class="wikitable"
|- valign="top"
|
  Meudon, Francuska
  Haldensleben, Njemačka
  Chmielnicki, Ukrajina
  Brezno, Slovačka 
  Bielawa, Poljska</s>

<s>Izvori</s>

<s>Vanjske veze</s>

<s>Urząd Miasta Ciechanów (službene stranice)</s>

<s>Gradovi u Poljskoj</s>

